Lucrările la muzeul etnografic al orașului Teiuș sunt aproape de finalizare. Construcția centrului expozițional, care va găzdui o colecție de exponate etnografice locale, urmează să fie finalizată în curând.
Se lucrează la amenajările exterioare (pavaje și zone verzi), dar și la finisajele interioare, aferente muzeului orașului nostru, care în curând o să fie terminat, iar o adevărată bijuterie arhitectonică va completa o zonă, care până nu de mult era doar un banal depozit neautorizat de deșeuri", au scris luni reprezentanții Primăriei Teiuș, pe pagina de Facebook.
Centru expozițional va avea un aspect tradițional românesc și va găzdui o colecție de exponate etnografice locale. Proiectul are o valoare de peste 1,36 milioane lei, fiind finanțat prin Programul Operațional Regional (POR).
Acesta este amplasat în zona Școlii Generale și va avea o arie construită la sol de 64,50 mp, cu un subsol de 62,80 mp și un etaj de 58,40 mp – rezultând o arie construită desfășurată de 185,70 mp.
Din punct de vedere al organizării funcționale interioare a clădirii au fost propuse următoarele spații:
- subsol – trei spații administrative și de întreținere, scară, grup sanitar și spațiu tehnic
- parter – trei spații expoziționale și hol cu scară
- etaj – două spații expoziționale și prispă
sursa foto: Primăria Teiuș
Urmăriți Alba24.ro și pe Google News
Dacă ți-a plăcut articolul: